આ રૂમમાં ઇશાનમાં કબાટ છે જે તણાવ વધારે. અગ્નિમાં બાલ્કની નારીને વિચારો વધારે આપે. દક્ષિણ અગ્નિમાં ટોઇલેટ પણ યોગ્ય ન ગણાય. નૈરુત્યમાં માસ્ટર બેડરૂમ હોય તો અહીં રહેતી વ્યક્તિનો પ્રભાવ વધે. તેથી અહી માસ્ટર બેડરૂમ બનાવાય. ટોઇલેટ યોગ્ય ગણાય. બ્રહ્મમાં વધારે પડતા દરવાજા આત્મવિશ્વાસ ઓછો કરી શકે. બ્રહ્મમાં ડાયનિંગ માટેની જગ્યા યોગ્ય ન ગણાય. અહી સમગ્ર પરિવાર સાથે બેસીને જમેં તેવા સંજોગો ઓછા બને. પશ્ચિમમાં પશ્ચિમ તરફ મુખ રાખીને રસોઈની વ્યવસ્થા યોગ્ય ન ગણાય. અહી રસોઈનો સ્વાદ દરરોજ બદલાયા કરે. અને તેના કારણે નારીને અકળામણ થતાં ઘરનું વાતાવરણ વખતોવખત નકારાત્મક બને. નૈરુત્ય પશ્ચિમમાં બાલ્કની યોગ્ય ન ગણાય. વળી અહી ચોકડીની વ્યવસ્થા પણ યોગ્ય ન ગણાય. વાયવ્યમાં સ્ટોર હોઈ શકે. પરંતુ તેની આંતરિક વ્યવસ્થા યોગ્ય ન હોય તો ઘરમાં અનાજનો વપરાશ વધે. આ ઘરમાં શારીરિક, માનસિક અને આર્થિક સમસ્યાઓ હોય. ઘરમાં રહેવાનું ન ગમે તેવું પણ થાય. પણ ભારતીય વાસ્તુમાં તેનું નિરાકરણ છે. તેથી ગભરાવાની જરૂર નથી.